ming030890/wiki-yue-high-quality huggingface dataset:
良景站

良景站係香港輕鐵車站之一，代號150，屬於單程車票第3收費區，共有2個月台，亦都設有客務中心，為良景同埋週邊地區居民提供服務。

利用狀況
由於本站近住多個公共屋邨同埋屋苑，亦都有幾間中小學喺良景邨，因此使用量處於中上水平。
逢星期一到五（公眾假期除外）上晝7點30分至8點30分，到達本站嘅列車都需要停喺指定位置上落客。
良洞村

良洞村係個喺韓國嘅世界遺產，登錄喺聯合國教科文組織嘅世界遺產名錄。
良慶

良慶係中國廣西南寧一區，面積1369平方公里，人口20.8萬。
良田體育館

良田體育館，香港室內體育館之一，喺屯門田景邨停車場四字樓，英文叫Leung Tin Sports Centre。行政上歸屯門區。設施有籃球場、排球場、羽毛球場、壁球場、乒乓球檯、活動室、健身室。
良記集團

良記集團有限公司（英文：Leung Kee Holdings Limited，港交所前編號：307）係香港一建築公司，1970年由吳桂行創立，叫「良記建築有限公司」。業務包括喺香港經營建築維修項目。
1997年，良記集團發生財政問題，由銳鴻集團有限公司（中國置業投資控股有限公司前身）入主，但係因為喺股東大會通過唔到而擱置。2000年初，楊瀾同相關人士進行全面收購，原有業務全面終止，公司轉為經營媒體業務。
良民證

良民證係證明一個人冇刑事犯罪紀錄嘅證明文件，主要係畀有關人士申請各類入境簽證（包括旅遊、留學、工作或移民等），或申請領養細路嘅人。如果冇任何其他目的而要求簽發，通常都唔會接受申請。

性罪行定罪紀錄查核
香港警務處喺2011年推行類似良民證嘅性罪行記錄查核服務，畀聘請僱員從事工作上需要接觸兒童或者精神上冇能力照顧自己嘅人有關工作嘅僱主，得以查核合資格申請人有冇任何性罪行方面嘅刑事定罪紀錄。呢個機制嘅目啲係幫助僱主評定合資格申請人適唔適合擔任同兒童或精神上冇能力照顧自己嘅人有關嘅工作，並加強保護兒童同精神上冇能力照顧自己嘅，避免佢哋受到性侵犯。
祝君好

《祝君好》係2000年無綫電視電視劇《十月初五的月光》嘅主題曲，由張智霖主唱。
祖高域

諾華克·祖高域（塞爾維亞文：Новак Ђоковић; Novak Đoković，1987年5月22號—）係塞爾維亞男網球員，喺前南斯拉夫貝爾格萊德出世。佢身高1.88米（6'2"），體重80公斤（176磅）。

球員生涯
祖高域係右手揸拍，4歲開始打波，2003年轉打職業賽。
佢比較偏重喺底線攻擊打法，最大嘅優勢係佢嘅抽波、發球同埋防守能力，佢嘅上網通常畀人認為係佢嘅一個弱點，所以佢好少用發球上網呢種技術。

2011年球季
2011年開季，祖高域狀態大勇。佢先喺3月超過咗瑞士嘅費達拿，再次升上男單排名第2，僅次於西班牙嘅拿度。一直到5月尾2011年法國網球公開賽開波之前，祖高域未輸過一場比賽，連攞7項冠軍（澳洲網球公開賽（硬地）、杜拜（硬地）、印第安韋爾斯（硬地）、邁阿密（硬地）、貝爾格萊德（泥地）、馬德里（泥地）、羅馬（泥地））。一路去到6月3號，喺2011年已經輸過三次畀祖高域嘅費達拿喺法國網球公開賽嘅男單四強賽經過219分鐘嘅大戰，以7-6(5) 6-3 3-6 7-6(5)打贏咗佢，中斷咗佢嘅開季41連勝嘅個人紀錄（跨季就係43連勝紀錄，由2010年12月台維斯盃開始）。呢次輸波，令祖高域：(1) 挑戰自己嘅第一個法國網球公開賽冠軍失敗；(2) 挑戰世界排名第一失敗；(3) 追唔到麥根萊（John McEnroe）喺1984年做出嘅開季42連勝紀錄；(4) 追唔到Guillermo Vilas做出嘅46連勝同埋蘭度（Ivan Lendl）做出嘅44連勝紀錄。
經過一連串嘅贏波，喺2011年法國網球公開賽之後嘅6月6號宣佈嘅世界排名入便，祖高域繼續排喺第二，但係追到淨係落後第一嘅拿度45分（拿度：12,070分；祖高域：12,025分）。
2011年7月初贏咗2011年溫布頓網球公開賽男單冠軍，單賽季戰績累積到49勝1負（勝率.980）；而世界排名積分升到13,285分，壓贏拿度嘅11,270分，正式搶走拿度一哥位置。
2011年9月又贏埋2011年美國網球公開賽男單冠軍，係佢第一個美網男單冠軍。單賽季戰績累積到64勝2負（勝率.970）。喺呢個賽季贏過佢嘅就得費達拿同埋英國嘅梅利（輸畀梅利嗰場係佢退出嘅）。
總計成個2011年球季，祖高域嘅單打成績係70勝6負（勝率.921），年終排名第1，比2010年升2位；雙打成績係3勝5負（勝率.375），年終排名第240，比2010年跌77位。

2022年缺席澳洲網球公開賽
2022年1月祖高域喺澳洲備戰2022年澳洲網球公開賽期間，因為佢冇打針，兩次俾澳洲政府取消簽證，1月16號祖高域喺澳洲嘅法院上訴失敗被遣返，冇得衞冕澳洲網球公開賽。
祖魯文

祖魯文（isiZulu），係南非、馬拉維、莫桑比克、斯威士蘭嘅其中一隻語文，大約1200萬人用緊。
祝枝山

祝枝山（1450年—1526年），原名祝允明，號枝山，係明代文學家，江蘇蘇州人，佢同唐伯虎、文徵明、徐禎卿一齊叫「江南四大才子」。
祖魯人

祖魯人（英文：Zulus）係南非誇祖魯-納托爾省（KwaZulu-Natal）嘅一個人種，佢哋講嘅係祖魯話（isiZulu），總共有大約二千二百萬人口，係南非人之中佔最大嘅種族，喺18世紀末到19世紀係祖魯人最鼎盛嘅時期，後來因為種族隔離政策而令祖魯人變成二等公民，畀人歧視，不過佢哋而家已經係南非入面最主嘅種族，同其他南非人民都有同樣權利。
呢篇祖魯人係關於族群嘅楔位文章，仲未完成嘅。麻煩你幫手補充佢嘅內容。
祖先保佑

《祖先保佑》（英文：Blessings），係新加坡新傳媒私人有限公司製作嘅跨年代電視劇，由陳泓宇、陳漢瑋、劉子絢、姚文隆、林湘萍同埋馬藝瑄領銜主演，鄔毓琳監製，製作人係郭令送。呢套劇係郭令送喺新傳媒服務35年嘅告別作。
祖堯邨

祖堯邨（Cho Yiu Chuen）係香港一條公共屋邨，喺新界葵涌，香港房屋協會名下。荔景對上，亦可以話屬荔景。行政上歸葵青區。
邨有八棟樓，一九七六年入伙。
祖利安·格連

祖利安·格連（英文：Julian Green，1995年6月6號—）係美國一個足球員，效力過德國甲組足球聯賽球隊格雷特霍夫，主要司職翼鋒。
祖國保衛者日

祖國保衛者日（俄文：День защитника Отечества），係俄羅斯，白俄羅斯同烏克蘭嘅法定假日，係每年嘅2月23號，全國放假，紀念紅軍響彼得格勒南部普斯科夫擊退德軍，保衛咗彼得格勒。
祖先保佑2

《祖先保佑2》，係新加坡新傳媒私人有限公司製作嘅跨年代電視劇，由陳漢瑋、陳泓宇、蔡琦慧、林慧玲、張耀棟領銜主演，張龍敏監製。雖然《祖先保佑2》係《祖先保佑》嘅續集，但係依然有穿越鏡頭，只係角色調換。呢套劇係新傳媒55周年嘅台慶劇。
祖利亞·馬蘭達

祖利亞·馬蘭達（粵拼：zou5 lei6 ngaa3 maa5 laan4 daat6；德文：Junior Malanda；1994年8月28號—2015年1月10號）係一位已經死咗嘅比利時足球員，喺比利時布魯塞爾出世。司職後中場。佢曾經效力過德國甲組足球聯賽嘅禾夫斯堡。
佢喺2015年1月10號喺德國北邊揸車嗰陣，遇到車禍死咗。

死
喺2015年1月10號當地時間15:35分（UTC+1），馬蘭達坐喺一部帶有後座嘅SUV汽車，喺德國北邊嘅阿斯達地區嗰度出現失控，撞咗落路邊嘅欄杆，跟住撞埋落樖樹度，而馬蘭達就成個人從車嘅後座嗰度飛咗出車出面。而調查啲差佬就話佢之所以發生交通事故而死，係冇帶好安全帶先至搞成嘅。
根據差佬記錄，佢之所以發生交通事故嘅另一面係由於落緊雨嗰陣揸車揸得太快（因為出事嗰日嘅天氣係橫風橫雨嘅）。
祖國

祖國本身意思係祖先一路以嚟住嘅地方，近現代亦可以指自己所屬嘅國，成為咗愛國主義經常用到嘅詞彙。
呢個詞喺拉丁文叫「patria」，英文譯成「fatherland」，可以直譯做「父輩之地」。
紐芬蘭標準時間

紐芬蘭標準時間（英文：Newfoundland Standard Time，簡稱NST；法文：heure normale de Terre-Neuve，簡稱 HNT）係加拿大紐芬蘭與拉布拉多省嘅一個特殊嘅時區，遲過世界協調時間3個鐘頭30分鐘（UTC-03:30），夏令時期間遲過世界協調時間兩個鐘頭30分鐘（UTC-02:30）。

歷史
紐芬蘭標準時間係歷史遺留落來嘅習慣。當全球開始應用標準時間來劃分時區嘅時候，紐芬蘭重係一個獨立嘅英國殖民地，因此可以製訂自己嘅標準時間。由於紐芬蘭剛好佔滿晒西四區嘅東半區，而西三區同西四區嘅分界又好接近紐芬蘭嘅首府聖莊斯（St. John's），因此紐芬蘭人就決定以西三區嘅時間加30分鐘，作為自己嘅標準時間。紐芬蘭加入咗加拿大之後，喺1963年，紐芬蘭政府試過用大西洋標準時間來取代紐芬蘭標準時間，但係由於公眾反對太強烈而腰斬。

應用
根據紐芬蘭與拉布拉多省嘅法律，成個省都應該用紐芬蘭標準時間，但係實際上，拉布拉多地區祇有南部少數地區跟著紐芬蘭同其他離島用紐芬蘭標準時間，其他地區就通常跟大西洋（夏令）標準時間。從2007年開始，夏令時嘅開始同結束日期，會跟埋加拿大其他省份嘅開始同結束日期，從三月嘅第二個星期日開始，到11月第一個星期日結束。
大西洋地區嘅媒體喺預報節目時間嘅時候，通常會包括埋紐芬蘭標準時間，例如「六點鐘，紐芬蘭五點半」；而紐芬蘭嘅媒體通常就會講「五點半，拉布拉多大部分地區六點」。全國性嘅媒體，例如加廣同加電，都會加上紐芬蘭標準時間，但係為咗遷就全國唔同嘅廣播時間，播音員通常唔會講明幾多點，例如「宜家係（當地時間）六點廿四分，紐芬蘭重有六分鐘到正點」。
紐英倫

紐英倫（英文：New England），又叫新英倫，係美國東北近加拿大嘅地方，包括緬因州、新罕布什爾州、佛蒙特州、麻薩諸塞州（麻省）、羅德島州、康乃狄格州。呢度係17世紀英倫人最先響美洲開發嘅地方。
Connecticut
Maine
Massachusetts
New Hampshire
Rhode Island
Vermont
紐芬蘭島

紐芬蘭島（Newfoundland）係加拿大東部一個島，面積108,860平方公里，係全國第4大，全球第16大。個島歸紐芬蘭與拉布拉多（廣義上嘅紐芬蘭）管。
1497年，英國人發現咗呢個島，就將佢叫紐芬蘭，意思係「新搵到嘅地」。
紐芬蘭與拉布拉多

紐芬蘭及拉布拉多（英文： Newfoundland and Labrador；法文：Terre-Neuve-et-Labrador），又譯紐芬蘭與拉布拉多，係加拿大嘅一個省級政區，首府位於聖莊斯。
呢個省入面有個因紐特人嘅自治區，叫努那兹阿活。

歷史
早喺9000年前，已經有人類定居喺紐芬蘭，包括喺紐芬蘭島北部同拉布拉多定居嘅因紐特人，同埋喺紐芬蘭島南部同加士披半島定居嘅覓麥人（Miˈkmaq）。
1001年，北歐嘅維京人第一次到達紐芬蘭島，仲建立咗殖民地，但係由於原住民反覆攻擊，最後維京人被迫放棄呢個殖民地。1496年，效力英王亨利七世嘅意大利人佐雲尼·卡博托（Giovanni Caboto）喺紐芬蘭島嘅麗景角（Cape Bonavista）登陸（亦有其他講法，話佢喺今日屬於諾華斯高沙嘅地方登陸），第一次將呢個島命名為「紐芬蘭」，意思係「新發現嘅土地」。
1583年，紐芬蘭成為英國喺北美洲嘅第一個殖民地。1907年，紐芬蘭由殖民地昇格為自治領:13–14。一戰之後，紐芬蘭由於參與戰事、世界經濟大蕭條影響漁業、興建橫島鐵路等種種原因而導致債臺高築，喺加拿大唔肯出錢買拉布拉多嘅情況下:14,16，1933年，佢被英國單方面將佢降格變返做殖民地:10–11。
1948年，英國同加拿大安排咗一個假公投，第一次公投 44% 嘅紐芬蘭人㨂變返自治領（41% 㨂加入加拿大），但係話票數唔夠，第二次公投 52% 嘅紐芬蘭人揀加入加拿大，就話有好強嘅民意基礎，但係其實兩次公投㨂變返自治領同㨂加入加拿大嘅票數差距都一樣係大約 6000 票:111–136。1949年，英國:10 根據第二次公投結果將紐芬蘭併入加拿大。
紐芬蘭同魁北克之間一直就拉布拉多嘅歸屬而爭論不休。1927年，英國方面宣布拉布拉多屬於當時嘅紐芬蘭自治領。1964年，紐芬蘭政府單方面改稱自己為「紐芬蘭與拉布拉多政府」，同魁北克省關於拉布拉多歸屬嘅爭議亦都再次浮上水面。2001年，加拿大通過憲法修正案，正式將紐芬蘭省正式改名為「紐芬蘭與拉布拉多省」，確定咗紐芬蘭對拉布拉多嘅所有權。
紐約風塵

《紐約風塵》（The Immigrant）係一部2013年嘅美國電影，由James Gray做導演。主演係瑪莉安歌迪雅、華堅馮力士、謝洛美維拿。
紐結不變量

喺結理論入面，紐結不變量（英文：knot invariant）即係分配咗比啲結嘅一啲數值或者數學結構，而且「等價」嘅結有同樣嘅紐結不變量。
紐約馬拉松

紐約馬拉松係喺美國紐約市搞嘅一個馬拉松賽跑，1970年開始搞，每年11月舉行。佢亦係世界六大馬拉松之一。
紐約，紐約

《紐約，紐約》（英文：New York, New York）係一部1977年嘅美國電影，由馬田史高西斯執導，Liza Minnelli、羅拔迪尼路主演。
聖佐治

十五世紀聖佐治屠龍之圖，格魯吉亞正教會（英文：Georgian Orthodox Church）聖像。
響聖人考之中，聖佐治（Saint George，大約275到281年—303年4月23號）係羅馬帝國一個士兵，亦係一個基督敎殉道者。係東正敎裏面好重要嘅聖人。聖佐治屠龍呢個傳說亦都廣為流傳。佢係多地嘅主保聖人，好似英格蘭、埃塞俄比亞、格魯吉亞、黑山，卡坦隆尼亞。唔單止國，佢都係好多職業同組織嘅主保聖人。

地名
格魯吉亞（Georgia）國係用聖佐治命名。
香港近山頂纜車有聖佐治大廈。
聖但尼區

聖但尼區係法國屬地留尼旺嘅一個區，喺屬土北部，首府聖但尼。
聖佐治同龍

聖佐治同龍（英文：Saint George and the Dragon），又譯做聖佐治屠龍，係中世紀一個好出名嘅故仔，估計最早喺 6 世紀已經存在。

背景
睇埋：聖佐治
個故仔以聖佐治做主角－相傳聖佐治係 3 世紀嗰陣羅馬帝國嘅一個士兵，佢因為唔肯放棄自己嘅基督教信仰而畀羅馬人處死，而佢嘅殉道令佢畀打後嘅基督徒封做聖人。

故仔
根據聖佐治同龍嘅傳說，當時喺利比亞有座城市受巨龍侵擾；隻巨龍日日都由城市度捉羊嚟食，而等到成座城啲羊都畀佢食嗮嗰陣，隻巨龍就開始食人，座城市嘅市民每日都焗住要犧牲一個生勾勾嘅人畀隻龍做祭品；佢哋有埋套制度，每日都會有方法揀個人做祭品；有一日，城主個女被揀中咗做祭品，聖佐治睇唔過眼，就用佢嘅長矛殺死巨龍；城主好感激，跟住就攞嗮一大拃金銀珠寶出嚟，想用呢啲金銀珠寶做禮物報答聖佐治；不過聖佐治拒絕，而且仲郁手將啲金銀珠寶送嗮畀城上面嘅窮人。
傳說仲話，啲人見到聖佐治咁勁品德又咁好，就冚唪唥都受洗同改信基督教。
15 世紀中嘅一幅油畫；幅畫描繪想像中騎住白馬嘅聖佐治（右邊）用長矛殺死惡龍（左邊嗰隻怪獸）。
聖佐治山

聖佐治山（粵音：sing3 zo3 zi6 saan1）係喺意大利同埋瑞士嘅一座山，亦係阿爾卑斯山嘅其中一忽，喺2003年畀聯合國教科文組織列入世界遺產。
聖佛蘭士街

聖佛蘭士街（英文：St. Francis Street）係香港灣仔一條馬路，由皇后大道東、機利臣街交界開始，另一邊係掘頭路。
聖佐西

聖佐西（St. Zosimus，—418年12月26號）係羅馬天主教第41任教宗，417年到418年在位。
第二街

第二街（英文：Second Street）係香港西營盤一條馬路，由東邊街同醫院道交界開始，去到水街。
第二產業

第二產業（secondary production）係生產過程一部份。第二產業包含建造業同各種工業，負責由原材料嗰度製作一啲消費者直接用得嘅產品，好似係用採礦業嚟嘅金屬生產各種機械以至用由捕魚業嚟嘅海產生產各種可以擺喺超市賣嘅海鮮罐頭呀噉。
第二聖殿

第二聖殿，係耶路撒冷嘅所羅門聖殿（第一聖殿）被拆後原址重建嘅猶太教聖殿，約莫公元前537年起好，到70年畀羅馬帝國拆咗。
第五天劫

《第五天劫》（英文：The 5th Wave），係2016年美國電影，由嘉兒莫蕊茲、尼克羅賓遜、朗李雲斯頓、瑪姬薛芙、亞歷斯路、瑪莉亞貝露、瑪嘉夢露、里夫舒韋伯主演，積碧奇遜執導。
第五屆鮮浪潮國際短片節

第五屆鮮浪潮國際短片節係香港短片競賽，喺2010年舉行。
胆識過人

《胆識過人》（英文：Horse Racing Preview），係香港賽馬會賽馬資訊評論節目，由香港賽馬會製作，逢賽馬日之前嗰個深夜播出，主持係卡洛斯、蔡俊佳同莎拉。呢個節目喺無綫電視J2、TVB Anywhere 88台、now寬頻電視668台同香港有線電視Ch63都播過。2020年9月俾節目《聽日有馬跑》取代。
胃癌

胃癌同義詞Gastric cancer病徵早期: 胃灼熱、上腹痛（英文：upper abdominal pain）、噁心 、唔想食嘢。後期: 體重下降、眼白同皮膚發黃、嘔、吞唔到嘢、屙血通常發病數年類型Gastric carcinomas, lymphoma, mesenchymal tumor起因幽門螺桿菌 Helicobacter pylori, 基因因素風險因數食煙、飲食因素 例如：醃製蔬菜、肥胖症診斷利用內視鏡採集活體組織切片 預防唔食煙醫手術、化療、放射線療法、標靶治療預後五年存活率 < 10% (全球)盛行率350 萬 (2015)死亡數
819,000 (2015)
分類同拎醫學專科腫瘤學ICD-9-CM151、151.6、151.5、151.9、151.4OMIM137215、613659DiseasesDB12445MedlinePlus000223eMedicine278744Orphanet63443[改呢版嘅維基數據]
胃癌分類同外部資源ICD-10C16ICD-9151OMIM137215疾病DB12445MedlinePlus000223eMedicinemed/845醫學主題詞D013274GeneReviewsHereditary Diffuse Gastric Cancer
胃癌（粵拼：wai6 ngaam4，Stomach cancer）係發生喺胃黏膜嘅癌症。早期症狀可能包括火燒心、肚痛、反胃同唔想食嘢。後期嘅症狀可能包括體重減輕、皮膚同眼白變黃、嘔、屙血等等。胃癌可能會由胃擴散到身體嘅第啲部位，最易瀨嘢嘅係肝、肺、骨、腹部內膜同淋巴結。

風險因素
好多種因素都可以導致胃癌。佢喺男性度嘅發生率係女性嘅兩倍，因為女性有雌激素可以減低呢種癌症嘅發展。

感染
幽門螺桿菌感染係65-80%胃癌嘅重要危險因素，但淨係得2%嘅幽門螺桿菌感染者會患上胃癌。

第啲
第啲風險因素包括糖尿病、惡性貧血、慢性萎縮性胃炎等等。

診斷
當出現類似胃癌嘅症狀嗰陣，即刻去睇醫生同做進一步嘅檢查，例如：
胃鏡檢查：將光纖相機插入胃去睇下有冇癌細胞。呢種亦係最啱用嘅方法
腹部電腦斷層掃描

預防
喺感染咗幽門螺桿菌嘅人度清走呢隻菌會降低生胃癌嘅風險。
胃食紅人

《胃食紅人》（英文：Hungry Foodies）係香港電視廣播有限公司嘅飲食節目，由梁芷珮做主持，喺2016年5月3號到7月12號香港時間逢禮拜二21:30到22:00喺J2播。

名
「胃食」係玩同音食字，正寫「為食」。
背包女行

《背包女行》（英文：Attack Of The Backpacker Girl - Taiwan）係香港電視廣播有限公司嘅遊埠節目，由無綫電視台灣製作中心製作，喺香港播嗰陣再做返粵語配音。節目主持用背包客方式去旅覽臺灣唔同地方。
胃食遊戲

《胃食遊戲》（粵拼：wai6 sik6 jau4 hei3；英文：Play With Your Food）係香港電視廣播有限公司嘅飲食節目，由外判公司製作，由梁芷珮、Todd Gisondi做主持，喺2015年7月2號開始到9月10號香港時間逢禮拜四21:30到22:00喺J2播。呢個節目每集都有唔同飲食任務畀嘉賓挑戰。
背叛情歌

《背叛情歌》係台灣男聲組合動力火車出嘅第四張唱碟、第三張錄音室唱碟。喺1999年1月30號正式發行。

簡介
呢張唱碟咗收錄11隻歌。
胃酸

胃酸，又叫胃液，係胃嘅分泌物，用嚟消化食物。佢嘅pH值係1.5到3.5，化學成份主要係鹽酸、氯化鉀同氯化鈉。
背光

背光 (攝影)，係藝術攝影，光源嚮被影物主體嘅後面，令到主體勾出一條金色外邊線。影黃昏日落加人像相就有咁嘅效果。
照明嘅一種形式，令電腦顯像嘅方式。
粵港汽車

粵港汽車運輸聯營有限公司（The Motor Transport Company of Guangdong and Hong Kong Limited）係第一間提供穿梭香港同廣東嘅跨境旅遊巴士服務嘅公司，1980年5月1號成立，初頭由廣東省人民政府、英之傑汽車同招商局共同創立，而家由南粵物流持有 62% 股權，深圳市交通運輸同香港真美旅遊貿易分別持有19%股權。粵港汽車係廣東省交通集團成員。
粵港汽車有超過80個每日來回入境配額、112張跨境汽車牌、169架旅遊巴。除跨境旅遊客車服務外，粵港汽車亦提供跨境貨運服務，有各類型貨車同掛接車，數目接近100架。

獨營
包括由香港市區同香港迪士尼樂園來往廣州、開平、鶴山、梅縣、台山、九江、三水、廣寧、四會、陽江、恩平、陽春、佛岡、清遠、羅定、新興、雲浮、汕頭、韶關、大埔、中山小欖、惠東、華城、化州、流沙、司前、汕尾、新會、興寧。
粵港澳湛周生生

粵港澳湛周生生（C.S.S. Jewellery）係香港賣珠寶嘅零售商，承繼周生生創辦人周芳溥嘅業務，由正室後人經營，不過廣州同湛江已經再無分舖，得返香港同澳門有。
粵漫社三色堇

粵漫社三色堇係曾經活躍嘅一個粵語翻唱社團，創於2010年。主要係翻唱ACG歌曲。
粵華中學

粵華中學（葡文：Colégio Yuet Wah，英文：Yuet Wah College）係澳門一間歷史悠久嘅中學，喺政府分別註冊咗做粵華中文中學以及粵華英文中學。學校喺得勝馬路，現時由天主教嘅鮑思高慈幼會辦學。
1925年，廖奉基同譚綺文喺廣州市創辦學校，當時係一間基督教學校。1928年搬去澳門，1933年澳門政府撥咗松山一幅地起校舍，改名澳門私立粵華中學。
2000年粵華中學嘅小學部同鮑思高學校合併成鮑思高粵華小學。由2001年嘅學年起，粵華中學、陳瑞琪永援分校同埋鮑思高粵華小學三間學校係一條龍互屬關係，包括幼稚園、小學同中學。2006年起新校舍。
舊生有歐文龍、關信基、甘國亮、方中信。
粵漢鐵路

粵漢鐵路（Canton-Hankow Railway）係中國一條鐵路，由廣東省城，即係廣州，去到湖北武昌，即係漢口對岸。粵漢鐵路喺大清時就動工，要到民國時期先完成。後尾1957年起咗武漢長江大橋，同京漢鐵路（初叫盧漢鐵路，亦曾叫平漢鐵路）接軌，就夾埋叫京廣鐵路。

史
大清時，決定起盧漢鐵路先，其次先係粵漢鐵路同蘇滬鐵路。中日甲午戰爭後，各國為咗自身利益，都爭住喺中國起鐵路，獨英國無份。而英人見到咁，有香港，都想喺廣東起鐵路，通去上海。而朝廷戰畧閣係，光緒年間決定自建鐵路，唔好畀英人控制呢條南命脈，所以粵漢重要度提高，同盧漢係一齊起。
粵漢鐵路初時諗住由湖北入江西，然後入廣東。之但係太兜路，最後改為行湖南嘅郴州、永州、衡州、長沙。
粵漢鐵路由官方鐵路公司搞，由盛宣懷督辦，同美國借錢起。當時駐美使伍廷芳與合興公司議借美金四千萬，望五年搞掂。美以畢來斯司路事，起粵三水，築路十五里，用咗過二百萬。畢來斯死，工事都停埋，而美股多賣咗畀比利時。湖北總督張之洞就認為，比利時已經有份搞盧漢鐵路，粵漢鐵路都畀埋佢，就唔合乎國利，主張廢美約。湖南都幫口，朝廷改命張之洞妥籌辦理。宣懷盛想阻都無用。張之洞叫駐美使梁誠同合興公司傾，年餘始定，借英金一百十萬鎊贖回。
廣東、湖南、湖北三省，公設路局喺湖北，籌款築路，各自為之。湖南以袁樹勳為總理，廣東有三人爭做商辦，就係內閣侍讀梁慶桂、道員黎國廉同粵督岑春煊爭粵路商辦。最後被劾奪官。朝廷命人去查，無耐起返二人原官。而路就由官督商辦，旬日集股數達四千萬蚊，以鄭官應為總理。之不過因粵漢鐵路，粵人集股為最多，大家鬥得太勁。總理成日換，路工亦都停滯。大學士張之洞督辦粵漢鐵路，統一處理，都搞唔掂。嘥咗七年，都未起好。
後尾張之洞死咗，宣懷盛想將鐵路收歸國有，同英、德、法三國借款。不過咁搞，廣東同湖南人就好唔妥咁做，會有損佢哋利益，上疏反抗。其實同期川漢鐵路，喺四川咁做法，經已搞到暴動，民間有保路運動，殺恐官員，辛亥革命之時，四川就宣佈獨立。即係話，咁樣做法，引致民間轉軚支持革命黨，導致大清國亡。
粵漢鐵路於1900年7月動工，1936年4月起成。

路綫
粵漢鐵路分南中北三段。
南段喺廣東由廣州西逕三水，轉北入清遠、英德、曲江到樂昌，同湖南興甯路段相接。
中段喺湖南。北段喺湖北。
粵繡

粵繡（粵拼：Jyut6 sau3）廣義上可以包埋廣繡（珠三角地區）同潮繡（潮州），但係好多時都淨係攞嚟指前者。佢係廣州嗰頭嘅傳統刺繡工藝，包括咗真絲繡，線繡，珠繡和釘金繡四大類。早喺 15 世紀嗰時就有葡萄牙人買廣繡龍袍嚟獻畀葡王－重要畀葡王讚－而令到廣繡名揚海外，從而開闢咗廣繡嘅對外貿易活動。英國國王查理斯一世嘅倡導令到廣繡藝術傳播到英倫三島。
呢種工藝有成過千年歷史，佢最早有得追溯到去公元 9 世紀。嗰陣嶺南地方漢越共處，畀當時控制住中原嘅大唐皇朝統治緊，《杜陽雜編》就有記載話唐順宗手下有一個嚟自南海嘅 14 歲女仔，佢喺刺繡方面嘅技術犀利到可以完美咁將《法華經》刺出嚟，啲字重要係細粒過「粟粒」。嗰陣時之後，嶺南嘅民間就有整刺繡工藝，重出埋自己嘅風格。

特色
除咗有自己獨特嘅一套針法技巧，粵繡亦都有顯眼啲嘅特徵：佢一般嚟講遠睇都好樣眼，近睇就好精細，紋理清晰，畫面多嘢得嚟又唔會覺得亂糟糟，而且色水好鮮艷。喺嶺南地區，粵繡有得純用嚟做裝飾，但係又有用嚟做生活用品或者係做大戲嘅戲服呢啲實際啲嘅用途。廿世紀 70 年代尾到 80 年代，經過工藝美術大師陳少芳呢啲人嘅傳承同創新，廣繡迎嚟咗藝術嘅高峰，畀人嗌做「現代廣繡」。
索爆高低戀

《索爆高低戀》（Long Shot）係一部2019年美國愛情喜劇電影，由Jonathan Levine做導演。主演係薛夫洛根、查理絲花朗。
索氏

索（粵拼：sok3）係唐人姓氏，喺《百家姓》裏頭排第273位。

名人
呢篇索氏係同姓氏有關嘅楔位文章，重未寫完嘅。麻煩你幫手充實佢。
索末菲

索末菲（Arnold Sommerfeld，1868年12月5號—1951年4月26號）係20世紀德國物理學家，亦係量子力學同原子物理學主要創立人。
索林根

索林根（德文：Solingen）係德國一個城市，喺北萊茵－西法倫，人口約莫16萬。
索爾亞

索爾亞（英文：FC Zorya Luhansk）係烏克蘭盧甘斯克一間職業足球球會，依家踢緊烏克蘭超級足球聯賽。
索書號

索書號（英文：call number）喺圖書館學，係指畀咗某項圖書館資料嘅一個編號，目的係等人可以按住號碼來搵嗰項資料出來，通常分兩部分，第一部分代表分類，第二部分代表作者；因為主要嘅目的只係用來搵嘢，索書號喺某啲圖書館可能可以撞碼，喺爾種圖書館，每項資料會有另外一個唔會撞碼嘅館藏號碼。
喺索書號唔可以撞碼嘅圖書館，索書號可以有第三部份，係第一、二部份都撞碼嘅時候用來分清楚用。
索松

索松（法文：Soissons）係法國一城，埃納嘅副省會，人口有3萬。
苑氏

苑係唐人姓氏，唔喺《百家姓》裏頭。

名人
苑瓊丹，香港女演員
呢篇苑氏係同姓氏有關嘅楔位文章，重未寫完嘅。麻煩你幫手充實佢。
苑裡站

苑裡車站喺中華民國苗栗縣苑裡鎮，係臺灣鐵路管理局海岸線嘅鐵路車站。
芽菜

芽菜，又叫大荳芽菜、大荳芽，係水浸荳發芽後嘅蔬菜，通常用綠豆或黃豆整，中國菜同日本菜都成日用。
苓雅區

苓雅區（粵拼：ling4 aa1 keoi1）係台灣高雄市嘅一個市轄區。
芽莊

芽莊（越南文：Nha Trang）喺越南中部，係一個沿海嘅風景城市，慶和省嘅省會。芽莊人口40萬人。

交通
金蘭國際機場（越南文：Sân bay Cam Ranh）——喺慶和省，離芽莊30公里。
苅部隆太郎

苅部隆太郎（1992年12月19號—）係日本足球員，司職中場，效力過FC岐阜。
苑裡鎮

苑裡鎮（臺灣客家語四縣腔：地名本作「彎里」，vanˊ liˊ ziinˋ），係中華民國苗栗縣西南角嘅鎮，南鄰大安溪北岸同臺中市大甲區相鄰，東依火炎山同三義鄉為鄰，北靠通霄鎮，西濱臺灣海峽，係苗栗縣開發最早嘅鄉鎮之一，喺苑裡鎮內水坡里有出產砂糖橘。有「苗栗穀倉」、「苗栗米倉」美譽。人口組成以閩南人略多。
莘莊站

莘莊站係上海地鐵1號綫同上海地鐵5號綫一個地鐵站，喺閔行區。個站1996年12月28號啟用。
莘野文公祠

莘野文公祠喺香港新界新田蕃田村，喺18世紀中起，現已被評為香港二級歷史建築。呢間祠同惇裕堂文氏宗祠毗鄰，亦係蕃田村五間文氏宗祠其中之一。
莘野文公祠係文樂道堂嘅家祠，唔對外開放 。
莞佛高速公路

莞佛高速公路，亦即東莞佛山高速公路，中國高速公路之一，廣東省內，駁通東莞同佛山。中間經虎門過珠江。
莧屬

莧屬（Amaranthus）係石竹目莧科嘅一個屬，有約莫75個品種。
莘縣

莘縣係中國山東聊城一個縣，總面積1388平方公里，人口97萬。
莞寶片

莞寶片，又叫莞寶方言，喺粵語嘅一種地方話，學術界有時又叫做莞寶粵語，民間有人叫莞寶話；講呢種話嘅人主要住響東莞嘅平原區，仲有係深圳近珠江口嗰一帶，同埋香港元朗呢啲地方。莞寶方言喺有啲地方又叫做圍頭話。
原先，莞城話喺莞寶片嘅標準話，不過最近呢幾十年，由於講香港圍頭話多左唔少，所以家陣圍頭話先至喺莞寶片嘅標準話。
今時今日，講莞寶話嘅人閒閒底有成一百萬人咁多。
莧科

莧科（Amaranthaceae）係石竹目嘅一個科，有約莫165個屬。
紅樹林

紅樹林係生長嚮熱帶海岸最高潮線下，同平均高潮線上嘅灌木或喬木，真正紅樹林植物係生嚮河口潮間帶木本植物，有氣生根同胎生現象。紅樹科植物有大量單寧，當同空氣氧化，枝幹呈紅褐色。東南亞會用紅樹樹皮提煉紅色染料，馬來人叫樹皮做「紅樹皮」。
維基同享有多媒體嘅嘢：Mangroves
紅樹林站

紅樹林站係新北捷運淡海輕軌、臺北捷運淡水信義線嘅一個車站。
米-6

米-6係一款直升機，喺蘇聯同埋中華人民共和國呢啲國家度用過。
米-8

米-8係由前蘇聯米爾直升機設計局整出嚟嘅一款直升機，喺蘇聯同埋中華人民共和國呢啲國家度用過。
米些蓮畢拿甸尼

米些蓮畢拿甸尼（粵拼：mai5 se1 lim4 bat1 naa4 din1 nei4；法文：Micheline Bernardini，1927年12月1號—）係法國阿爾薩斯大區哥馬市人，佢係一位巴黎賭場（英文：Casino de Paris）嘅脫衣舞選手，佢係全球第一位着咗比堅尼嘅女仔。佢第一次着比堅尼係1946年7月5號，喺摩利他游水場（英文：Piscine Molitor）入面着咗出嚟。

全球第一位着比堅尼嘅女仔
呢位模特係由路易斯拿特喺1946年夏天嗰陣揀出嚟嘅，因為佢之前重未搵到個人最啱𠼻去著比堅尼嘅。點知佢咁啱喺巴黎賭場入面搵到個19歲嘅脫衣舞女仔嚟搞。而嗰時嘅比堅尼係一條194cm² 嘅 G字褲同一件用報紙整嘅面料，而呢份面料喺摩利他游水場入面公開噉介紹咗佢出嚟。而米車蓮畢拿甸尼著咗比堅尼嘅相，喺佢著咗比堅尼之後就好似病毒噉傳嗮出去。由於比堅尼嘅流行，所以喺男人同畢拿甸尼之間都收到50,000張番薯嘅信添。
米-28

米-28係由前蘇聯米爾直升機設計局整出嚟嘅一款直升機，喺俄羅斯同埋伊拉克呢啲國家度用過。
米什科爾茨

米什科爾茨係匈牙利嘅第四大城，人口大約15萬。
米-4

米-4係由前蘇聯米爾直升機設計局整出嚟嘅一款直升機，喺蘇聯同埋中華人民共和國呢啲國家度用過。
累計分佈函數

任何實隨機變數嘅累計分佈函數（cumulative distribution function，簡稱CDF）即係細過或等於參數嘅概率。即係：
當中係代表累計分佈函數，而係概率。
喺連續分佈嘅情況底下，呢個函數係或然率分佈函數（PDF）由到嘅積分。
生存函數即累計分佈函數。
紮蹄

紮蹄，俗寫扎蹄，係種小食，源自廣東佛山，將豬腳（豬蹄）起骨，再釀入豬肉碎，跟住用繩紮住嚟賣。
紮根理論

紮根理論（英文：grounded theory）係社科上會用嘅一套研究方法，常見於定性研究，涉及研究者由數據度建立假說同理論。
紮腳

紮腳係古時中國一種唔文明嘅陋俗，將女仔嘅腳由細路仔開始就用布紮實，令佢生唔大，只能夠用腳踭慢慢行路，直到中華民國立國後先至逐漸消失。
維基同享有多媒體嘅嘢：Foot binding
累購期權

上限折價累購期權（KODA, knock out discount accumulator，簡稱accumulator，花名 I kill you later，有錢佬殺手）係種金融衍生工具，係種掛鉤票據（ELN, en:equity-linked note），係種私人合約，雙方答應「買方」要喺期限內用定期定價（通常相對現價有折，所以叫discount／折頭）向賣方入貨，所以會「累積」啲貨；如果個價升過咗個knock-out（取消價），合約就玩完。重有條款，如果個價跌穿strike price（行使價），買方就要加一倍接貨。
Accumulator 通常由投資銀行開來幫佢哋對沖股價跌嘅險；買方就賭個價會喺限定範圍內起伏，至少唔會勁跌。入場費一般要成千萬港紙／人民幣，成百萬美金。

事
香港同中國大陸投資者買咗幾千億呢啲咁嘢。
中信泰富主席榮智健同投資銀行（高盛？）簽咗澳幣accumulator合約，話幫佢喺澳洲嘅業務對沖喎，結果領嘢蝕咗百五億，中信股價插水。
紮職

紮職，又嗌升級或者升職，係指喺公司或者其他機構組織入面，打工仔嘅職位畀人提升，大多數都會加埋人工。
紮職2

《紮職2》（英文：The Brotherhood Of Rebel）係2023年上畫嘅港產片，《紮職》續作，但故仔同前作無關係，由黃宗澤、張繼聰、陳家樂、周勵淇、黃德斌、衛詩雅主演，吳家偉執導。
自由港

自由港（英文：free ports）係指一個地方被政府列明為低稅或者免稅區，目的係鼓勵經濟活動。雖然依啲地方喺地理上位於一個國家入面，但喺稅收層面，它哋基本上係存在喺邊境之外。
喺自由港經營嘅公司，可以從延遲繳納稅款中受惠，直到佢哋嘅產品被轉移到其他地方，或者如果佢哋喺再次出口之前將貨物帶到當地儲存或製造，甚至可以完全避免交稅。
香港就係世界上其中一個自由港。
自由法國

自由法國係第二次世界大戰時期嘅一個法國流亡政府，對抗納粹扶植嘅傀儡政府維希法國。佢喺1940年6月18號喺英國倫敦成立，由戴高樂領導。1944年8月25號盟軍光復巴黎之後，俾法蘭西共和國臨時政府取代。
旗
徽
自由潛水

自由潛水（Freediving）係指唔帶住水肺或者其他帶供氧氣嘅裝備輔助，只係憑正常嘅唞氣去氼水，亦係最原始嘅氼水方式。
自由民主制

自由民主制（Liberal democracy），意思接近「自由主義嘅民主」，係民主喺21世紀嘅主導形式，為政體之一。佢採取咗代議民主制，由人民選出嘅民意代表行使決策權力，佢嘅權力就受到法治嘅監督同限制，通常重會採納保障個人以及少數派權利同自由嘅憲法，同時亦限制咗多數派同佢選出嘅領導人嘅權力。
自由泰人運動

自由泰人運動（Free Thai Movement），又叫自由泰運動，係二戰期間泰國嘅一個抗日愛國組織。
1941年12月8號，日軍進佔泰國。喺日軍嘅威逼利誘下，日泰訂立攻守同盟條約，1942年1月25號泰國向英美宣戰。當時泰國駐美國大使社尼·巴莫反對鑾披汶·頌堪政府執行親日政策，拒絕向美國遞交鑾披汶政府嘅宣戰書，並立即喺華盛頓宣佈建立自由泰人運動，好多泰國留學生同泰國大使館官員紛紛參加呢個組織。1942年7月喺英國嘅泰國留學生同泰國駐英使館官員亦建立咗自由泰人運動，領袖係素巴斯瓦德·斯瓦斯滴瓦德親王。比里·帕儂榮喺國內組織自由泰人運動。
Template:World War II
蒙面歌王

《蒙面歌王》係江蘇衛視同上海燦星製作聯合出品嘅音樂真人騷節目，2015年7月19號至9月27號逢星期日22：30喺江蘇衛視播出，以及now寬頻電視108台nowJelli紫金國際台同步播放，並由樂視網獨家網絡播出。節目版權引進自韓國MBC電視台，概念參考自MBC節目《蒙面歌王》。節目特色係所有參賽明星歌手都要戴面具遮面，觀眾喺分辨唔到歌手真身嘅前提下，按照歌手歌聲質量評分。呢個前所未有嘅規則，令節目成為網絡上嘅熱門話題。

賽制
每期預賽有6位蒙面歌手進行比賽，每場由300位觀眾進行投票。第一輪跟兩兩分組嘅方式進行PK，隨後由觀眾投出最高票歌手將進入第二輪嘅比賽。之後，3位進入第二輪比賽嘅歌手將進行PK，隨後選出最高票歌手將成為嗰期歌王同進入半決賽，同榮耀揭面。當歌手未能進入第二輪嘅次數累積達3次，就會被淘汰，嗰時歌手可以選擇唔揭面而直接離開舞台或勇敢揭面。每一期都會有新嘅蒙面歌手加入競演，然後照樣以預賽嘅賽制進行比賽。喺第8場嘅預賽入面，所有未能晉級半決賽嘅歌手都要選擇揭面或唔揭面，同直接淘汰。
喺半決賽，8位從預賽晉級嘅蒙面歌手喺第一輪將分成4組，每組2位歌手進行對唱。每場一樣由300位觀眾進行投票。4組入面最高票一組將直接晉級總決賽，反之最低票一組將直接淘汰。剩返嘅4位歌手將進行第二輪嘅獨唱，比賽以車輪戰嘅方式進行PK。最終喺車輪戰入面贏唔到嘅歌手將會淘汰，而剩返嘅3位歌手將會同第一輪最高票一組（共5位）進入總決賽。
突圍賽喺半決賽嘅下一場進行。喺半決賽淘汰嘅3位歌手同預賽入面未能晉級半決賽而淘汰嘅歌手，可自己決定係唔係參加突圍賽。每位歌手演唱完後將由300位觀眾進行評分，觀眾可以為歌手評1-5分，之後攞到嘅平均分數就係歌手嘅積分。比賽採取車輪戰嘅方式，從第4位歌手開始，喺每次歌手評分完後，會請出當前嘅總積分排名第3位出場，同宣佈評分結果，然後直接淘汰低積分嘅嗰位，最終總積分最高嘅3位將會進入總決賽。
總決賽喺9月27號採用現場直播形式播出。

收視率
數據由央視索福瑞提供，調查範圍係四歲以上觀眾。
資料來源：衛視這些事兒
蒙馬特

蒙馬特（法文：Montmartre）係法國巴黎一笪地方，係座高130米嘅山仔，出名建築有聖心堂。
蒙面歌手

《蒙面歌手》（Masked Singer）係個唱歌比賽電視節目，起源自韓國文化廣播（MBC），世界各地唔少電視台都買咗版權製作本地版本。

各地版本
呢個表唔完整，歡迎加料。
中國大陸：《蒙面歌王》、《蒙面唱將猜猜猜》
 澳洲：《蒙面歌手 (澳洲)》
蒙面唱將猜猜猜

《蒙面唱將猜猜猜》（英文：Mask Singer）係中國江蘇衛視嘅歌唱真人騷節目，係《蒙面歌王》續作，並刪走PK模式。節目會搵出名歌星止臺戴住面具唱歌，評審要估係邊個。
萬寶集團

萬寶集團（粵拼：maan6 bou5 zaap6 tyun4）係中國大陸嘅龍頭企業，1984年成立，總部喺廣東廣州從化鰲頭鎮旗桿村。佢主要負責整家電同製冷設備為主。
佢係中國大陸家電行最早同最有規模嘅家電制冷設備同產品研發製造中心之一，曾經同日本松下電器、日立、三井物產、及德國嘅Electrolux做過經濟合作。尤其佢間廠出嘅雪櫃喺廣東珠三角地區非常之出名。

史
呢間集團初期係由廣州家用電器一廠、廣州第二輕工機械修配廠組成。早期因為猛咁出雪櫃重喺兩年後引入中國大陸以外嘅雪櫃生產線而大批量出產。1980年，廣州家用電器一廠改名做廣州空調器廠兼引入冷氣生產線嚟整冷氣；同年，廣州第二輕工機械修配廠改名做廣州冰箱廠兼大批量出產中國大陸第一代家用雪櫃。四年後，廣州空調器廠同廣州冰箱廠、廣州冷櫃廠三廠合併，變成廣州電冰箱工業公司出雪櫃、冷氣、雪條櫃。同年亦引入中國大陸第一條雪櫃壓縮機生產線而成立廣州市電冰箱壓縮機廠整壓縮機；重收購咗嗰時廣州冰箱工業公司同廣州電冰箱工業公司合併。1年後，企業改名成萬寶電器。合併後三年，由於佢猛咁出壓縮機，產量亦成為中國大陸最高銷售量嘅公司兼成為嗰時世界雪櫃產業八強之一。1991年同松下電器、三井物產搞合作，喺白雲區人和、廣州市區、番禺形成咗三大生產基地；隨後喺1995、1998、1999先後組建咗冷氣、雪櫃、家電控股等公司。直到2000年，三家集團組建成為而家嘅萬寶集團。
萬州

萬州（粵拼：maan6 zau1）係重慶市轄區，喺重慶市中心東北方向，距離中心374公里。以前係萬縣市，歸四川省管。
萬山

萬山 (廣東)，喺九洲洋及以南一堆島。
萬山鎮，幾處。
萬山區，中國貴州銅仁嘅區，舊時係特區。
萬山海洋開發試驗區，中國廣東珠海嘅管理區。
萬州五橋機場

萬州五橋機場（粵音：maan6 zau1 ng5 kiu4 gei1 coeng4）係喺中國重慶嘅一個機場，喺2003年嗰陣起好兼且開放畀人用嚟搭飛機。
萬年場站

萬年場站係中華人民共和國成都地鐵4號綫一個地下鐵站，喺成華區雙福二路，2015年12月26號啟用。
萬屋美穗

萬屋美穗（1996年11月5號—）係日本足球員，踢後衞，曾經喺2017年為日本女子足球代表隊出場7次。
萬山區

萬山區係中國貴州銅仁下轄嘅一個市轄區，有836平方公里咁大。
萬山海洋開發試驗區

萬山海洋開發試驗區係中國廣東珠海一區，面積80平方公里，人口5千。
紅鹿

紅鹿（Cervus elaphus），又叫歐洲馬鹿，係鹿科鹿屬嘅其中一個品種，主要分佈歐洲到中亞地區。
紅鯡魚

紅鯡魚（英文：red herring）係英文入面嘅一個詞。指以修辭或者文學嘅手法轉移議題焦點同注意力。
紅鯡魚係字面上嘅譯法。意譯嘅話又可以譯做混淆視聽或者掩人耳目呀噉。
紅鳶

紅鳶（Milvus milvus）係鷹科動物，主要分佈喺歐洲同非洲嘅西北面。
紅𩵼

紅𩵼（Lutjanus argentimaculatus），又寫做紅鮪，係種𩶘魚，生物學分類係屬笛鯛科笛鯛屬。
紅黴素

紅黴素係頭一種大環內酯嘅抗生素，1952年發現，主要用嚟醫呼吸道感染、皮膚感染、衣原體菌感染同梅毒。
紅魚

紅魚（Lutjanus sebae），係種食用魚，生物學分類係屬笛鯛科笛鯛屬。
紅鹿市

紅鹿市（英文：Red Deer）係加拿大亞伯達中部一座城，亦係全省第三大城，人口約莫有10萬。
紅鸛

紅鸛，又叫紅鶴、火烈鳥，係一種大隻又嘅優雅嘅水鳥。羽毛由粉紅到深紅不等，鍾意成群結隊搵食。現時可以分為 6 個種。

同其他雀嘅關係
紅鸛同鶴嘅體型好相似，都係條頸長，對腳又長，都係成群咁住響濕地，飛嗰陣都係伸長條頸。但係，如果從演化嘅角度，就差好遠喇。由叫聲，習性，解剖學嚟睇，紅鸛同鸛好似；但由幼鳥嘅生活習性嚟睇，又同野鴨好似；但咀嘅形狀又係雀鳥中獨一無二嘅。所以到而家都重未有定論。

繁殖動向
紅鸛係一種非常靚嘅水鳥，所以早喺20世紀，威靈頓嘅國家動物園已開始搜集紅鸛嚟養，呢個亦係美國動物園史上最早嘅文獻記載。而開始大量引進紅鸛入園喺1960年代。1980年代，智利紅鸛已成為動物園主要嘅展品之一。北美洲真正成功繁殖到紅鸛嘅最早記錄喺1939年。
響香港，亦都有好幾個養紅鸛嘅地方：九龍公園，香港動植物公園，香港海洋公園同嘉道理農場暨植物園。響1992年，因為有人走入九龍公園打死咗幾隻紅鸛，當局開始加強保安同加裝閉路電視。
紅鸞道

紅鸞道（英文：Hung Luen Road），係香港九龍紅磡嘅一條馬路，由暢通道南開始，去到紅磡南道同船景街路口。
語句相干

語句相干（Coherence，可以借入粵語做粵拼：kou6 hi1 ran4s）係指一段字（講或者寫出嚟嘅都得）彼此之間點樣連繫埋一齊令到段嘢有意思可言。
一段字可以喺語句內聚上冇問題，但完全達唔到相干，冇任何意思可以理解，例子可以睇吓以下嘅句子：
啲冇顏色嘅綠色諗頭好嬲噉瞓覺。
語域

語域（英文：Register）係指一隻語言變體專門淨係喺某啲情況下用。
誘因

誘因（粵拼：jau5 jan1；英文：incentive）係指引誘一個人去做某啲嘢嘅因素，例如一個人返工會賺到人工，噉人工就係令個人去返工嘅誘因。
語態

喺文法學裏面，語態係描述句子裏面動詞同參與呢個動作嘅主語之間關係嘅一個術語。
誘情嫉妒

《誘情嫉妒》（粵拼：jau5 cing4 zat6 dou3，韓文：당신은 너무합니다）係韓國MBC喺2019年開始播嘅連續劇，主角係嚴正化、具惠善、張熙軫。
誘情轉駁

《誘情轉駁》（英文：Links to Temptation），係香港無綫電視製作嘅時裝電視劇，由馬浚偉、陳法拉、蒙嘉慧、黃德斌、李思捷、洪天明、黃智賢、劉丹主演，監製徐遇安。
語句內聚

語句內聚（Cohesion，可以借入粵語做粵拼：kou6 hi1 seon4）係指一段字（講或者寫出嚟嘅都得）彼此之間點樣連繫埋一齊，包括係啲字喺文法上夾唔夾呀噉。
一段字可以喺內聚上冇問題，但完全達唔到語句相干，冇乜意思可言，例子可以睇吓以下嘅句子：
啲冇顏色嘅綠色諗頭好嬲噉瞓覺。
語感

語感（粵拼：jyu5 gam2；德文：Sprachgefühl）係語言學上講到嘅概念，指以一隻語言做母語嘅人對「呢啲字句，係咪啱我隻語言嘅文法等嘅規則？」嘅直覺判斷。
美麗人生

美麗人生 (無綫劇集)：2001年無綫電視劇集。
美麗人生 (TBS劇集)：日本TBS劇集。
美麗人生 (大愛電視劇)：台灣大愛電視台連續劇。
美麗人生 (超視電視劇)：台灣超級電視台2002年連續劇。
美麗人生 (民視電視劇)：台灣民視無線台2005年連續劇。
美麗人生 (中國大陸電視劇)：2008年中國大陸電視劇，由李雪健主演。
美麗人生 (意大利電影)：1997年意大利電影。
美麗人生 (美國電視劇)：CW電視台2009年電視劇。
美麗人生 (台視電視劇)：台灣台視2022年連續劇。
美麗其格

美麗其格（粵拼：mei5 lai6 kei4 gaak3；簡化字：美丽其格；1928年—2014年1月16號），係中國大陸音樂家、詩人、內蒙古科爾沁右翼前旗人。

生平
美麗其格1928年喺興安盟莫根廟嘅一個軍人家庭出世。佢17歲上興安陸軍軍官學校，冇耐就被編入內蒙古騎兵第一師。
美麗其格嘅代表作有佢喺1950年寫嘅詩歌《舉杯祝福毛主席》同創作喺1952年寫嘅著名歌曲《草原上升起不落的太陽》。後者仲攞到全國群眾歌曲評選一等獎、《建國四十年來喚起我美好回憶的那些歌》優秀作品獎。
另外佢仲寫咗《草原烽火》、《達那巴拉》、《雪中之花》、《莉瑪》、《多松年》、《滿都海斯琴》、《雙鶴山》等10幾部蒙古話歌劇。其中，《達那巴拉》攞到自治區薩日納藝術獎歌劇音樂三等獎，《滿都海斯琴》攞到中國藝術節大獎、文華獎音樂創作獎、「五個一工程」獎。
美麗其格好鍾情蒙古族嘅潮爾樂器，佢推動咗潮爾培訓班成立。
美鹿豆屬

美鹿豆屬（粵拼：mei5 luk6 dau6 suk6，學名：Acmispon），係豆目豆科蝶形花亞科嘅其中一個屬。
美麗女狼

《美麗女狼》（粵拼：mei5 lai6 neoi5 long4，英文：Monster）係套喺2003年上畫嘅美國犯罪片，主角係查理絲花朗。
美麗、醜與我

《美麗、醜與我》係臺灣樂隊獅子LION出嘅第三張專輯，亦都係改名後嘅第一張專輯、第二張正規專輯。喺2019年11月29號由華納音樂發行。

簡介
呢個係佢哋第二張全新歌曲嘅專輯。今次佢哋每個人都有參與創作，以「黑白攝影」做基調，襯托出專輯想強調嘅「音樂的純粹」態度。同前兩張專輯唔同嘅係，今次主唱更加唔用車頭相做封面，只用專輯名《美麗、醜與我》嘅文字設計取代。
藏田岬平

藏田岬平（1990年9月22號—）係日本足球員，司職中場，效力沼津青藍。
藏羚羊

藏羚羊（Pantholops hodgsonii），又叫藏羚，係牛科藏羚屬嘅唯一品種，主要分佈青康藏高原。
藏田茂樹

藏田茂樹（1972年6月22號—）係日本足球員，司職後衞，效力過大阪櫻花，及福岡黃蜂。
藏紅花屬

藏紅花屬係鳶尾科嘅一個屬，原產地係歐洲愛琴海同埋小亞細亞至中亞。全世界嘅藏紅花約莫有八十種。
藏經閣

藏經閣係屋宇一種，專指放經書地方，尤其佛教同道教，見於佛寺道觀，相當於圖書館。佛教亦會在此講經說法。
佛道之書，有謂藏經兩種，以此命名。就咁，藏應讀如西藏之藏，之不過一般人讀成收藏之藏。
英文稱佛教藏經閣為Tripitaka Library。Tripitaka，即大藏經，一眾佛教經典。
藏緬語族

藏緬語族（粵拼：zong6 min5 jyu5 zuk6；英文：Tibeto-Burman languages）係一個喺西藏、緬甸同佢哋週邊嘅地區通行嘅語族，屬漢藏語系，當中最多人用嘅係緬甸文同藏文。
藏狼

藏狼（學名：Canis lupus chanco）係犬科犬屬嘅其中一個亞種。
藏經洞基督像

《藏經洞基督像》（英文：Fragment of a Christian Figure）係莫高窟藏經洞所出嘅敦煌歸義軍時代景教基督像絹畫，已殘破，現藏大英博物館。

概述
呢幅畫作繪製於公元9世紀末，1908年畀匈牙利籍英國考古學家斯坦因（英文：Aurel Stein）發現於莫高窟第17窟，即藏經洞。據京都大學教授羽田亨（日文：羽田亨）考証，「敦煌出土嘅應為基督畫像嘅絹畫斷片…… 大概為敦煌地方唐代畫家接受景教司祭或教徒嘅訂貨，按其意願或其他參考材料畫成。」有「景教博士」之稱嘅佐伯好郎（日文：佐伯好郎）亦主張此像乃景教嘅耶穌像。
根據北京大學考古文博學院教授林梅村及匈牙利羅蘭大學（英文：Eötvös Loránd University）講師宋妮雅（Buslig Szonja）嘅研究，佢哋認為呢幅基督畫像喺很多方面都刻意模仿波斯薩珊王朝時代嘅塔奇·博斯坦岩石浮雕（英文：Taq-i Bustan）神像。比如兩者都有頭光，佩戴類似項圈，甚至基本姿勢都好相似。由此推測，呢幅基督像很可能係以波斯宣教士阿羅本帶至長安嘅聖像為底本摹繪。但呢幅畫亦有濃郁嘅唐代佛畫風格，佛教藝術型式畀採納為基調。
《大秦景教流行中國碑》上嘅十字蓮花紋飾
幅畫初頭睇落似一幅菩薩像，但仔細睇面部會發現有異於中土嘅西式特徵，鬍鬚同鄂鬚都係赤茶色，同菩薩通常嘅綠色鬍鬚完全唔同，顯示出該畫屬於另一種宗教。畫中人物為四分之三身像，佩戴有十字蓮花裝飾嘅頭冠及墜有十字架嘅項圈，頭冠同項圈上嘅十字架邊緣為水滴狀，而十字蓮花呢種符號亦見於《大秦景教流行中國碑（中文：大秦景教流行中國碑）》。人物右手結安慰印（Vitarka Mudrā），左手持遊行用嘅十字架長杖。除咗十字架，人物所戴頭冠亦好特別。呢個係一種羽翼頭冠，源自貴霜-薩珊（英文：Kushano-Sasanian Kingdom）藝術，象徵主權。披喺膊頭嘅捲髮就令人諗到犍陀羅藝術（英文：Gandhara art）中嘅佛像。
此像身披黃色襯裏嘅紅色披肩，其下着綠衣，但已褪色，同背景顏色相近。長至手肘嘅衣袖飾有規則嘅皺褶紋樣，手腕上戴一金色手鐲。頭光有細小嘅火燄帶，閉合嘅唇綫拉着墨綫，兩端稍微往下翻卷。整幅畫嘅背景裝飾散落嘅小花，可能係為咗增強宗教嘅神聖性，並有「奉愛（英文：Bhakti）」之意。

流行文化
電視劇《長安十二時辰（英文：The Longest Day in Chang'an）》第20集入面，景教教士敬德僧（福樂克（德文：Volker Helfrich）飾）遞畀檀棋（熱依扎（英文：Rayzha Alimjan）飾）嘅宣教傳單上印有藏經洞基督像。
缺血

缺血係指生物組織嘅血嘅供應唔夠，嚴重嘅話會令組織壞死。
缽仔焗魚腸

缽仔焗魚腸係懷舊廣東菜，將魚腸、油炸鬼碎同雞蛋漿放落瓦缽仔度焗熟，會落些少陳皮、薑絲、芫荽辟腥。
缽仔糕

黃色嘅缽仔糕，用竹籤㓤住。
呢幾件缽仔糕落咗好多紅豆。
用白砂糖整嘅缽仔糕。
缽仔糕（粵拼：but3 zai2 gou1），又寫做砵仔糕，係種傳統廣東小食糕點，亦係香港成日見嘅街頭小食。源自廣東開平。
傳統嘅缽仔糕以黃糖、米粉等造成後，放喺一個瓦製嘅細缽裏面蒸熟；但而家嘅製法已多數改用細瓷碗。食嗰時先將缽仔糕喺細缽倒出來，用竹籤㓤起來食。有啲缽仔糕加入紅豆；亦有缽仔糕改用白砂糖整，因而係白色嘅。啱啱蒸好嘅缽仔糕，暖、滑、香、綿。
缽仔糕喺1980年代得一、兩種嘅口味。但到咗今日，缽仔糕嘅口味增加咗好多種。以前嘅缽仔糕通常都係用黃糖整嘅，但而家有啲係用砂糖，有啲係用冰糖，重有啲係用蔗糖整嘅，呢啲都適合唔同人嘅口味。呢啲口味唔止有創意，而且重好健康。
喺廣州西關亦有得賣，一般一細半碗算單位，每個晶瑩剔透，咬落去口感彈牙，裏面重有細堆嘅口味嘅餡料，多種多樣，好似綠豆、紅豆、朱古力、菠蘿、椰子、香橙、芒果、馬蹄、西米、香芋等。

陽春缽仔糕
陽春嘅「缽仔糕」係有鹹嘅食法，當地人都非常鍾意呢種嘢食，陽春缽仔糕原始做法係通過研磨米漿再用蒸焗嘅方法製作而成，蒸熟後可以添加蒜油同醬油調味，後期通過改良添加咗芋同芝麻令到缽仔糕風味更為突出。缽仔糕一般都係用一個細缽仔裝住，食嘅時候用竹籤劃開方格狀。
缺氧

缺氧係指生物嘅組織或細胞攞唔到足夠嘅氧，或者攞到但用唔到。
缺席

缺席係指本身參加咗嘅活動事項但係冇出現。
缺席係一個中性詞藻，負面嘅叫做失約、曠課、曠職、曠席、冇到、甩底、放飛機等，係有承諾而唔出席，又事前唔通知對方，唔請假。
缺席亦都可以係一種政治手段，擺姿態，集體缺席可以令系次出席率不足，而造成流會，令到會議同議案搞唔成。

缺席原因
因為病咗
因為私事、個人理由，例如喺外面國家。
時間管理，自己有其他急要事去搞。
寫字樓政治，開會時間、地點畀唔啱嘅通知，失場。
懶惰，賴床。
袁逢

袁逢，字周陽，係東漢漢靈帝劉宏嘅大臣，官拜司空。佢係袁彭個侄，袁紹同袁術阿爸。
袁隆平

袁隆平（1930年9月7號—2021年5月22號）係中國農學家，1960年代到1970年研究雜交水稻品種而出名，被譽為「雜交水稻之父」。2012年1月，獲馬來西亞前首相馬哈迪頒發馬哈迪科學獎。
袁鎮業

袁鎮業（粵拼：jyun4 zan3 jip6，英文：Kelvin Yuen Chun Yip；1987年2月18號—）係香港藝人，喺香港出世。
Kelvin入行做演員之前係一位專業舞蹈員。大學時代嘅佢曾多次代表學校參加大專院校嘅舞蹈比賽並榮獲獎項。2008年佢修讀舞蹈專業課程，並參與過《張學友1/2世紀世界巡迴演唱會》、《鄭伊健友情歲月演唱會》、《葉蒨文完全是你演唱會》、《林峯Come 2 Me演唱會》同《Big Four 世界巡迴演唱會》嘅演出。2010年參加第二屆《Style Model Hunt 模特兒大賽》榮獲亞軍後，同時擔任模特兒份工。2012年佢入選無綫電視藝員訓練班，成為第26期藝員訓練班的學員同班長，畢業後即入無綫電視成爲部頭合約男藝員。
袁鳳瑛

袁鳳瑛（英文：Shirley Yuen Fung Ying，1965年11月1號—）係香港1990年代嘅女歌手。佢而家經營「香港德育及演藝教育中心」，喺演藝範疇訓練中小學生。
袈裟

袈裟係佛教僧侶嘅衣裝。
維基同享有多媒體嘅嘢：袈裟
袁譚

袁譚（粵拼：jyun4 taam4；？—205年），字顯思，汝南汝陽（位處今日河南省）人，係東漢袁紹嘅大仔。
袁譚因為係袁紹個仔，所以屋企好有米。佢做過青州都督，管青州（山東省青州市）。但因施政失當大失民心，袁紹臨死前冇畀袁譚繼位，結果袁譚自立門戶。後來佢向曹操歸降，但唔順從曹操。結果俾曹操軍隊打敗，最後被殺。